Materiál na rokovanie pre Mestské zastupiteľstvo v Žiline

Záverečný  účet  Mesta  Žilina za rok  2006

Materiál obsahuje: 
1. Návrh na uznesenie
2. Dôvodová správa
3. Materiál (Záverečný účet Mesta Žilina – textová, tabuľková časť,prílohy)

Predkladá: 	
Ing. Viliam Mikuláš,
Prednosta mestského úradu	

Vypracoval: 
Ing. Dagmar Slepičková, 
Rozpočtárka

V Žiline, dňa 13.4.2007

Návrh na uznesenie 

Mestské zastupiteľstvo v Žiline

I.	konštatuje, že 

1.	Hospodárenie Mesta Žilina skončilo účtovným prebytkom vo výške 309 988 tis.Sk, pričom tento prebytok predstavujú nevyčerpané účelové zdroje zo ŠR a prebytok bytového hospodárstva ( II.účtovný okruh – Bytterm a.s. )

2.	 Účelové prostriedky boli v priebehu roku 2006 vyčerpané v súlade so stanoveným účelom použitia a zo strany mesta boli vyúčtovania predložené a boli dodržané  podmienky  stanovené v uzatvorených dohodách.

II.	Schvaľuje

1.	Záverečný účet Mesta Žilina výrokom:  celoročné hospodárenie sa schvaľuje bez výhrad.
2.	Finančné vysporiadanie za rok 2006 podľa prílohy č. 1.

Dôvodová správa k materiálu : Záverečný účet Mesta Žilina za rok 2006

V zmysle Zákona č. 583/2004 Z.z. v znení neskorších predpisov mesto po skončení rozpočtového roka o súhrnne spracuje údaje o rozpočtovom hospodárení do záverečného účtu.

Záverečný účet mesta podľa vyššie uvedeného zákona musí obsahovať najmä :
•	údaje  o plnení rozpočtu podľa rozpočtovej klasifikácie
•	údaje o hospodárení príspevkových organizácií
•	údaje o stave a vývoji dlhu mesta

Mesto Žilina v záverečnom účte predkladá okrem týchto údajov aj iné dôležité skutočnosti, ktoré sú uvedené v materiály – v jeho textovej aj tabuľkovej časti.

Návrh záverečného účtu bol v zmysle Zákona  SNR o obecnom zriadení č.369/1990 Zb. v znení  neskorších predpisov predložený na verejnú diskusiu – na úradnú tabuľu mesta a na internetové stránky mesta.